Japan

## Aðdragi styrjaldarinnar

Japan er og hefur ætíð verið eitt fremsta land í tækni og iðnaði. Í síðari heimsstyrjöldinni voru mörg lönd sem stríðið kom við og þó að stríðið gerðist aðallega í Evrópu hafði það áhrif um allan heim.  Mörg lönd eins og Japan og Rússland soguðust inn í stríðið eftir sem á leið.  Japan hefur alltaf verið sterkt hernaðarlega og var það engin undantekning í síðari heimsstyrjöldinni.

Það vita flestir að síðari heimsstyrjöldin sé miðuð við innrás Þjóðverja inn í Pólland en það sem margir vita ekki er að stríðið hófst fyrr í Asíu.  Stríðið hófst í Asíu um leið og Japanar gerðu innrás í Kína árið 1937.  Japanar höfðu náð yfirráðum á nýlendum Þjóðverja í Kína í fyrri heimsstyrjöldinni.  Þegar Kína lýsti yfir sjálfstæði vildu Japanar halda nýlendum sínum þar og voru Vesturveldin ekki sátt með það. Stuttu síðar ákváðu japanskir herforingjar að myrða stríðshöfðingjann í Mansjúríu og endaði með því að Kínverjar sprengdu upp járnbrautarteina til þess að koma í veg fyrir viðskipti við Japana.  Þetta nýttu Japanar sér og ekki leið á löngu áður en Japanar höfðu lagt undir sig alla Mansjúríu. Kínverjar voru í miklum vandræðum og á stuttum tíma varð herstyrkur Japana í Mansjúríu mjög mikill. Japanir sögðu sig svo úr þjóðarbandalaginu svo ekki væri hægt að kæra þá fyrir svik. Eina vesturveldið sem vildi hjálpa Kínverjum voru Bandaríkin.  Árið 1937 réðust svo Japanar inn í Kína og veittu Kínverjar þeim mótspyrnu en neyddust að hörfa upp til fjallhéraðanna og stofnuðu þar nýja höfuðborg.

Japanir hófu stríðið formlega og stuttu seinna réðust Japanar á höfuðstöðvar bandaríska herflotans í Pearl harbour, undir stjórn Hideki Tojo sem stjórnaði þá hersveitum Japana frá 1941 til 1944.

## Kynþáttahyggja

Þjóðverjar voru ekki eina þjóðin sem einkenndist af kynþáttahyggju. Japanar voru með sterka þjóðerniskennd og vildu þeir því rækta sitt þjóðerni eins og unnt var. Þeir fyrirlitu Kínverja og hvítt fólk og flest alla sem komu frá Vesturveldunum.  Þeir myrtu alla þá sem þeir töldu ekki vera hæfa fyrir samfélagið.

## Árásin á Pearl Harbour

Þann 7. desember árið 1941 réðust Japanar á höfuðstöðvar bandaríska herflotans í Pearl Harbour, rétt fyrir utan Hawaii. Árásin var var án stríðsyfirlýsingar og fyrirvaralaus og komu því Japanar að Bandaríkjamönnum óvörum og leiddi til þáttöku Bandaríkjamanna í seinni heimsstyrjöldinni.

Japanar vildu meina að árásin hafi verið til þess að koma í veg fyrir afskipti bandaríska hersins við hernaðaraðgerðum þeirra. Daginn eftir lýstu Bandaríkjamenn yfir stríði við Japana sem varði í 4 ár.

## Andstæðingar

Japanar eignuðust marga óvini í stríðinu og má þar aðallega nefna Kínverja og Bandaríkjamenn.  Kínverjar nutu góðs af stuðningi Bandaríkjamanna vegna þess að það verndaði viðskiptahagsmuni Bandaríkjamanna vegna Opingáttarstefnunnar.  Bandaríkjamenn og Ástralir sameinuðu einnig krafta sína gegn Japan.

==

## Framvinda Stríðsins

Eftir að Bandaríkjamenn lýstu yfir stríði við Japana voru Japanir búnir að ná yfir miklu landsvæði. Ástralir voru einir af mörgum þjóðum sem óttuðust Japana og drógu hersveitir sínar aftur heim úr Mið-Austurlöndunum. Eftir að Japanar lögðu undir sig Filippseyjar var hart barist milli Japana og hinsvegar Ástralíu og Bandaríkjamanna.  Japanir gerðu fjölmargar árásir á bandaríska hersins en án árangurs og olli það miklu manntjóni Japana. Þeir ákváðu því að breyta aðferðum sínum.

## Sjálfsmorðssveitirnar

Þegar halla fór að seinasta hluta heimsstyrjaldarinnar gripu Japanir til örþrifaráða.  Þeir fengu flugmenn til sín og þjálfuðu þá sem sjálfsmorðflugmenn, eða Kamikaze-flugmenn. Þeirra starf var einfaldlega að fljúga sínum sprengjuvélum á bandarísk varðskip í þeim tilgangi að valda eins miklum skaða og mögulegt væri.  Þetta þýddi að flugmaðurinn myndi einnig deyja og voru því skiptar skoðanir á aðferðinni.  Það þótti mikil skömm ef að flugmaður neitaði að taka þátt í verkefninu. Japanir drápu mörg þúsund Bandaríkjamanna og sökktu nokkur hundruð skipum. Þeir notuðust einnig við kafbáta í þessum árásum.

## Kjarnorkuárásir

Vegna nýrra aðferða Japana í árásum sínum óttuðust Bandaríkjamenn að koma fyrir fótgönguliði í Japan.  Þeir bjuggust við fjölmörgum sprengjuflugvélum og tóku því engar áhættur.  Eftir langa umræðu komust þeir að því að eina leiðin til þess að stoppa Japani væri að varpa kjarnorkusprengjum á Japan.  Þeir vörpuðu tveimur sprengjum, eina á borgina Hiroshima og svo aðra á borgina Nagasaki.  Þetta varð til þess að yfir 220.000 manns létu lífið og keisari Japana gafst upp.  Þessi ákvörðun Bandaríkjamanna er mjög umdeilt og er þetta eina skiptið í sögunni þar sem kjarnorkuvopn eru notuð í stríði.  Eftir þessa árás lauk stríðinu umsvifalaust fyrir Japönum.

https://www.hugi.is/saga/greinar/681009/japan-i-seinni-heimsstyrjoldinni-utthensla-kynthattahyggja-og-sjalfsmordsveitir/

https://is.wikipedia.org/wiki/Seinni\_heimsstyrj%C3%B6ldin